section_heading: Glazbeni video
paragraph_text: Glazbeni video za pjesmu režirao je Bill Fishman, a objavljen je u rujnu 1988. godine, oko deset godina nakon prvobitne objave pjesme, kako bi promovirao kompilacijski album Ramones Mania. Poznati video prikazuje Ramonese kako sjede za stolom (s lijeva na desno: Johnny, Joey, Marky i Dee Dee), nonšalantno čitaju i jedu corn flakes. U međuvremenu, u pozadini se počnu pojavljivati skupine ljudi, kao što su časne sestre, akrobati, balerine, čudovišta, navijačice, klaunovi, doktori, fetiš medicinske sestre, i mlade djevojke pušačice. Snimka je namjerno ubrzana kako bi se prikazala napetost pozadine, dok Ramonesi sjede za stolom u normalnoj brzini. Ovo je postignuto jako sporim kretanjem Ramonesa dok su se svi u pozadini kretali normalno. U videu se pojavljuje i Courtney Love.